O R A T I 0. 17 



SANTEN, unius turn ex Academiae Curatoribus, industria et vigilantia effe- 

 ctum est, ut nova ista in Academia nostra tandem aliquando exstrueretur 

 cathedra; eiusdem LAUK.ENTII VAN SANTEN opera factum est, ut SIEGENBEE- 

 KIO novum et honorificum, sed idem difficillimum munus offerretur. Quod, 

 quamquam incepti gravitate et moinento penitus perspectis, non detrectan- 

 dum esse arbitratus die vicesimo tertio mensis Septembris anni 1797 auspicatus 

 est , habita solemni oratione de eloquentiae Neerlandicae publica institutione. 



lam igitur latus SIEGENBEEKIO patebat campus in quo vires et ingenium 

 exerceret; totum enim iis studiis se dare poterat quae unice diligebat, 

 pulcrae a natura acceptae indolis excolendae opportunitatem nactus gratis- 

 simam. Neque vanam patriarum litterarum fautores de eo concepisse spem , 

 fore ut eius opera Linguae Neerlandicae stadium promoveretur et iuventus 

 litterarum Neerlandicarum amore imbueretur, iam statim adeo factum est 

 manifestum, ut Academiae Curatores, duobus annis post initum munus, 

 SIEGENBEEKIUM professorem ordinarium renuntiarent earum litterarum , qui- 

 bus excolendis et commendandis tarn insignem operam navasset. Quod 

 munus solemni modo auspicatus orationem habuit academicam de PETRO 

 HOOFTIO CORNELII FiLio , poeta et rerum scriptore. 



Anno 1802 accidit quo SIEGENBEEKIO opportunitas est oblata demon- 

 strandi, latine dicentem non minus eloquentia se pollere quam Batavo 

 sermone concionantem. Post diuturnum enim belli strepitum turbasque et 

 tempestates, quae universam Europam praecipitem dederant, inter Franco- 

 Gallos et Anglos convenerat de pace facienda, quae finein faceret discor- 

 diae , quae et nostrae patriae quietem , quam desiderabant omnes et ave- 

 bant, tandem aliquando restitueret. Itaque quod et antea fieri erat soli- 

 turn, quotiescumque acciderat quod patriae iudicabant fausti esse augurii, 

 decreverunt Curatores ut solemni oratione laetus ille allatus nuntius cele- 

 braretur. Cuius habendae orationis provincia SIEGENBEEKIO est tributa. 



Honorifico mandate ille est defunctus , habita oratione de pace Ambia- 

 nensi, quam quum omnes ut bene eleganterque dicendi exemplar admira- 

 rentur, turn vanum fuisse patuit eorum metum, qui veriti erant ne 

 patriis excultis litteris a classicarum litterarum studio abalienaremur et 

 philologiae Graecae et Romanae suus honor et cultus adimeretur. Curato- 

 ribus vero, quorum auctoritate SIEGENBEEKIUS verba fecerat, oratio ilia 



3 



